als_Latn dik_Latn ron_Latn
Te tjera skandale te qeverise Gruevski publikoi këtë te diel lideri i opozitës maqedonase Zoran Zaev, qe iu drejtua me nje gjuhe te ashpër kryeministrit. E ashtuquajtura bomba e dhjete e Zaev, u fokusua ne ndërhyrjen e shefit te qeverise për ndryshimin e planeve urbanistike ne disa zona te Shkupit, per te kënaqur siç tha ai oreksin e paskrupullt te Gruevskit.
Zoran Zaev thekson:
Nuk bëhet fjalë vetëm për banesat, metrat katrorë që ai në mënyra të çuditshme dëshironte ti fitonte, as për shtëpinë shtesë të tij, por kjo bombë tregon për skandalet me miratimin e dy planeve të kontestueshme urbanistike, njeri prej te cilëve fsheh zona atraktive, vlera e te cilave sot eshte mbi 10 milione euro.
Kreu i opozitës përsëriti se nga publikimi i skandaleve nuk do te përjashtohen as partitë shqiptare ne Maqedoni.
Nuk do të kursejmë askënd, gjithçka do të zbardhet. Është BDI apo PDSH nuk kemi paragjykime për askënd
Por kryeministri Gruevski i’u përgjigj liderit te opozitës me nje tubim te partisë se tij, ku përjashtoi serish mbajtjen e zgjedhjeve dhe theksoi se LSDM nuk shihet si alternative nga njerëzit, qe i dëgjojnë, por nuk i besojnë “bombat” e saj. Përgjimet me te fundit te opozitës vijnë pas raportimeve ne nje te përditshme maqedonase, e cila shkruante per nje marrëveshje mes kreut te PDSH-se, Thaci dhe kryeministrit Gruevski, per përfshirjen e partisë se tij ne koalicionin qeverisës. Dy forcat politike nuk kane preferuar te bëjnë komente, ndërsa ne nje reagim te ne rrjetet sociale, zedhenesi i BDI tha se kjo çështje nuk është diskutuar mes partnereve te koalicionit.
als_Latn als_Latn als_Latn als_Latn als_Latn als_Latn